cyanic-selkie/wikianc huggingface dataset:
রাগবি বিশ্বকাপ
রাগবি বিশ্বকাপ হলো একটি পুরুষ রাগবি ইউনিয়ন কর্তৃক প্রতি চার বছর পরপর শীর্ষস্থানীয় দলগুলোর মধ্যে আয়োজিত একটি প্রতিযোগিতা। ১৯৮৭ সালে নিউজিল্যান্ড এবং অস্ট্রেলিয়ায় যৌথভাবে প্রথম রাগবি বিশ্বকাপ আয়োজিত হয়।
বিজয়ীদের ওয়েব এলিস কাপ প্রদান করা হয়। উইলিয়াম ওয়েব এলিসের নামানুসারে এর নামকরন করা হয় বিখ্যাত কাহিনী অনুসারে, যিনি রাগবি স্কুলের একজন ছাত্র থাকাকালীন ফুটবল খেলার সময় বল হাত দিয়ে তুলার মাধ্যমে রাগবি খেলা উদ্ভাবন করেন। এখন পর্যন্ত চারটি দেশ এ ট্রফি জিতেছে: নিউজিল্যান্ড এবং দক্ষিণ আফ্রিকা তিনবার, অস্ট্রেলিয়া দু'বার এবং ইংল্যান্ড একবার। দক্ষিণ আফ্রিকা বর্তমান চ্যাম্পিয়ন, তারা ২০১৯ সালে জাপানে অনুষ্ঠিত টুর্নামেন্টের ফাইনালে ইংল্যান্ডকে পরাজিত করে চ্যাম্পিয়ন হয়।
খেলাটির আন্তর্জাতিক পরিচালনা সংস্থা, বিশ্ব রাগবি দ্বারা বিশ্বকাপ পরিচালিত হয়। ১৯৮৭ সালে অনুষ্ঠিত প্রথম রাগবি বিশ্বকাপে ১৬টি দলকে আমন্ত্রণ জানানো হয়েছিল তবে ১৯৯৯ সাল থেকে বিশটি দল বিশ্বকাপে অংশগ্রহণ করছে। ২০১৯ রাগবি বিশ্বকাপ জাপানে অনুষ্ঠিত হয়েছে এবং ২০২৩ সালে ফ্রান্সে অনুষ্ঠিত হবে।
২০১৯ সালের ২১শে আগস্ট, বিশ্ব রাগবি ঘোষণা করে যে, পুরুষ এবং নারী বিশ্বকাপের শিরোনাম থেকে লিঙ্গ উপাধি সরিয়ে দেওয়া হবে। তদনুসারে, ভবিষ্যতে পুরুষ এবং নারী সকল বিশ্বকাপ আনুষ্ঠানিকভাবে "রাগবি বিশ্বকাপ" নামে অনুষ্ঠিত হবে। নতুন নীতিতে অনুষ্ঠিত হতে চলা প্রথম বিশ্বকাপটি হচ্ছে ২০২১ সালে নিউজিল্যান্ডে অনুষ্ঠিতব্য পরবর্তী নারী বিশ্বকাপ। এটি আনুষ্ঠানিকভাবে "রাগবি বিশ্বকাপ ২০২১" নামে অনুষ্ঠিত হবে।
যোগ্যতা
২০০৩ এবং ২০০৭ সালের বিশ্বকাপের চূড়ান্ত পর্বের ২০ দলের মধ্যে আগের বিশ্বকাপে কোয়ার্টার ফাইনালে খেলা আটটি দল সরাসরি সুযোগ পায়। বাকি বারোটি দলের জন্য মহাদেশ ভিত্তিক বাছাই পর্ব অনুষ্ঠিত হয়। আমেরিকা থেকে তিনটি দল, এশিয়া থেকে একটি, আফ্রিকা থেকে একটি, ইউরোপ থেকে তিনটি এবং ওশেনিয়া থেকে দুটি দল মোট মিলে ১০টি স্থান লাভ করে। বাকি দুটি স্থান পুনর্বিবেচনার জন্য বরাদ্দ রাখা হয়। আফ্রিকা এবং ইউরোপের বাছাই পর্বের রানার্সআপ দল দুটির মধ্যকার একটি ম্যাচ অনুষ্ঠিত হয়। বিজয়ী দল আমেরিকার রানার্সআপ দলের সাথে খেলে এবং এভাবে প্রথম পুনর্বিবেচিত স্থান নির্ধারিত হয়। এশিয়া এবং ওশেনিয়ার বাছাই পর্বের রানার্সআপ দুটি দলের মধ্যে ম্যাচের মাধ্যমে দ্বিতীয় পুনর্বিবেচিত স্থানটি নির্ধারিত হয়।
বর্তমান পদ্ধতিতে ২০টি স্থানের মধ্যে ১২টি স্থান পূর্ববর্তী বিশ্বকাপের গ্রুপ (পুল) পর্বে তৃতীয় বা তার চেয়ে উপরের স্থানে থাকা দলগুলো লাভ করে (যেখানে সিড পদ্ধতিতে তাদের প্রতিপক্ষ নির্বাচন করা হয়)। বাকি আটটি স্থান নির্ধারনের জন্য অঞ্চলভিত্তিক বাছাই পর্ব অনুষ্ঠিত হয়। ২০ টি স্থানের মধ্যে মোট আটটি স্থান ইউরোপের জন্য, পাঁচটি ওশেনিয়ার জন্য, তিনটি আমেরিকার জন্য, দুটি আফ্রিকার জন্য এবং একটি এশিয়ার জন্য বরাদ্দ রয়েছে। শেষ স্থানটি একটি আন্তঃমহাদেশীয় প্লে-অফ এর মাধ্যমে নির্ধারন করা হয়।
মূল আসর
২০১৫ সালের টুর্নামেন্টে ছয় সপ্তাহের বেশি সময় ব্যাপি বিশটি দেশ প্রতিযোগিতা করে। এ বিশ্বকাপে দুটি ধাপ ছিল: পুল এবং নকআউট। দেশগুলো চারটি পুলে বিভক্ত ছিল, এ থেকে ডি, প্রতিটি পুলে পাঁচটি দেশ ছিল। ২০১২ সালের ডিসেম্বর মাসের বিশ্ব র‌্যাঙ্কিংয়ের শীর্ষ স্থানীয় দলগুলোকে নিয়ে টুর্নামেন্ট শুরুর আগে সিডিং পদ্ধতিতে তাদের প্রতিপক্ষ নির্ধারন করা হয়। শীর্ষস্থানীয় চারটি দলকে লটারির মাধ্যমে এ থেকে ডি পুলে রাখা হয়। পরবর্তী চারটি শীর্ষস্থানীয় দলকে পুল এ থেকে ডি তে লটারির মাধ্যমে নির্ধারণ করা হয় এভাবে এবং পরের চারটি দলকে নির্ধারণ করা হয়। প্রতিটি পুলে অবশিষ্ট স্থানগুলি বাছাইপর্ব থেকে আসা দলগুলো দ্বারা পূরণ করা হয়।
প্রতিটি পুলের বিজয়ী এবং রানার-আপ নকআউট পর্বে উঠে। নকআউট পর্বে কোয়ার্টার- এবং সেমিফাইনাল এবং তারপরে ফাইনাল অনুষ্ঠিত হয়।কোয়ার্টার ফাইনালে প্রতিটি পুলের বিজয়ী অন্য পুলের রানার্সআপের বিপক্ষে খেলে। প্রতিটি কোয়ার্টার ফাইনালের বিজয়ী সেমিফাইনালে উঠে এবং সেমিফাইনালের বিজয়ীরা ফাইনালে খেলে। সেমিফাইনালে পরাজিতরা তৃতীয় স্থানের জন্য খেলে, এটি 'ব্রোঞ্জ ফাইনাল' নামে পরিচিত।নকআউট পর্বে কোনও ম্যাচ যদি ড্রয়ে শেষ হয় তবে অতিরিক্ত সময় খেলার মাধ্যমে বিজয়ী নির্ধারিত হয়। এতেও যদি বিজয়ী নির্ধারিত না হয় তবে ম্যাচ সাডেন ডেথে চলে যায় এবং কোন দল কোনও পয়েন্ট অর্জন করলেই বিজয়ী হয়। বিজয়ী নির্ধারণের শেষ অবলম্বন হিসাবে, একটি কিকিং প্রতিযোগিতা ব্যবহৃত হয়।
ইতিহাস
alt=A player holds a ball in front of two opposing groups of eight players. Each group is crouched and working together to push against the other team.|ডান|থাম্ব| ২০১১ বিশ্বকাপে সামোয়া (নীল জার্সি) এবং ওয়েলসের (লাল জার্সি) মধ্যে খেলায় একটি স্ক্রাম রাগবি বিশ্বকাপ এর পূর্বে পৃথিবীতে প্রকৃতভাবে কোনো বৈশ্বিক রাগবি সংঘ প্রতিযোগিতা ছিল না।, যদিও অন্যান্য অনেক প্রতিযোগিতা ছিল। সবচেয়ে আগে থেকে অনুষ্ঠিত প্রতিযোগিতাগুলোর মধ্যে রয়েছে বৈশ্বিক ছয় রাষ্ট্র চ্যাম্পিয়নশীপ। এটি ১৮৮৩ সালে হোম ন্যাশন চ্যাম্পিয়নশীপ নামে ইংল্যান্ড, আয়ারল্যান্ড, স্কটল্যান্ড এবং ওয়েলস এর মধ্যকার একটি টুর্নামেন্ট হিসেবে শুরু হয়। ১৯১০ সালে ফ্রান্স এই প্রতিযোগিতায় যোগ দিলে এটি একটি পাঁচ রাষ্ট্রের টুর্নামেন্ট এ রূপান্তরিত হয়। ১৯৩১-১৯৩৯ সালে ফ্রান্স অংশগ্রহণ না করায় এটি আবার একটি হোম ন্যাশন চ্যাম্পিয়নশীপে পরিণত হয়। ২০০০ সালে ইতালি ষষ্ঠ দেশ হিসেবে এ টুর্নামেন্টে যোগদান করে।
গ্রীষ্মকালীন অলিম্পিক গেমস -এ রাগবি ইউনিয়ন খেলা হতো। এটি প্রথম ১৯০০ সালের গ্রীষ্মকালীন অলিম্পিক গেমস -এ এবং পরবতীতে ১৯০৮, ১৯২০ এবং ১৯২৪ গ্রীষ্মকালীন সালের অলিম্পিক গেমস -এ খেলা হয়। ফ্রান্স প্রথম স্বর্ণ পদক লাভ করে, তার অস্ট্রেলিয়া এবং শেষ দুটি স্বর্ণ পদক যুক্তরাষ্ট্র লাভ করে। ১৯২৪ সালের পর থেকে রাগবি সংঘ অলিম্পিক প্রোগ্রাম হিসেবে উপস্থাপন করা হয় না।
১৯৫০ এর দশক থেকে অসংখ্য উপলক্ষ্যে রাগবি বিশ্বকাপ এর ধারণা দেওয়া হয়েছে, কিন্তু আন্তর্জাতিক রাগবি ফুটবল বোর্ডের অধিকাংশ সংঘ থেকে বিরোধিতা পাচ্ছিল। এই ধারণাটি ১৯৮০ এর দশকের প্রথম দিকে পুনরুত্থিত হয়, যখন ১৯৮৩ সালে, অস্ট্রেলিয়ান রাগবি সংঘ (এআরইউ, রাগবি অস্ট্রেলিয়া নামে পরিচিত) এবং ১৯৮৪ সালে, নিউজিল্যান্ড রাগবি সংঘ বিশ্বকাপ আয়োজনের জন্য স্বাধীনভাবে প্রস্তাব দেয়। ১৯৮৫ সালে একটি আবারো আন্তর্জাতিক রাগবি ফুটবল বোর্ডকে একটি প্রস্তাব দেওয়া হয় এবং এটি ১০-৬ ভোটে গৃহীত হয়। অস্ট্রেলিয়া, ফ্রান্স, নিউজিল্যান্ড এবং দক্ষিণ আফ্রিকার প্রতিনিধিরা সকলেই এই প্রস্তাবের পক্ষে ভোট দেয় এবং আয়ারল্যান্ড ও স্কটল্যান্ড এর প্রতিনিধিরা বিপক্ষে ভোট দেয়। ইংল্যান্ড এবং ওয়েলস এর প্রতিনিধিরা বিভক্ত ছিলেন। দেশ দুুটর প্রতিনিধিদের মধ্যে একজন পক্ষে এবং একজন বিপক্ষে ভোট দেয়।
প্রথম প্রতিযোগিতাটি ১৯৮৭ সালের মে এবং জুন মাসে অস্ট্রেলিয়া এবং নিউজিল্যান্ড আয়োজন করে, যাতে ১৬টি দেশ অংশগ্রহণ করে। ফাইনালে ফ্রান্সকে ২৯-৯ ব্যাবধানে পরাজিত করে নিউজিল্যান্ড প্রথম চ্যাম্পিয়ন হয়। এর পরবর্তী বিশ্বকাপ ইংল্যান্ড আয়োজন করে এবং ব্রিটেন, আয়ারল্যান্ড এবং ফ্রান্স জুড়ে ম্যাচগুলো খেলা হয়। এ বিশ্বকাপেই প্রথম বাছাই প্রতিযোগিতার সূচনা ঘটে। আটটি স্থান ১৯৮৭ সালের কোয়াটার ফাইনাল খেলা দলগুলোর জন্য বরাদ্দ ছিল এবং বাকি আটটি দল একটি ৩৫ রাষ্ট্রের মধ্যে অনুষ্ঠিত হওয়া বাছাই পর্বের প্রতিযোগিতার মাধ্যমে নির্ধারন করা হয়েছিল। এতে অস্ট্রেলিয়া ইংল্যান্ডকে ১২-৬ এর ব্যবধানে পরাজিত করে চ্যাম্পিয়ন হয়।
১৯৯২ সালে দক্ষিণ আফ্রিকা নিউজিল্যান্ডের সাথে তাদের আনুষ্ঠানিক সিরিজের আট বছর পর একটি ওয়ান-অফ টেস্ট ম্যাচের আয়োজন করে। দক্ষিণ আফ্রিকা আন্তর্জাতিক রাগবি আপার্টহাইট প্রথা ভেঙ্গে দেওয়ার পর শুধু আফ্রিকান ন্যাশনাল কংগ্রেস এর অনুমতি সহকারে আবার শুরু হয়। টেস্ট রাগবিতে ফিরে আসলে দক্ষিণ আফ্রিকাকে ১৯৯৫ রাগবি বিশ্বকাপের আয়োজক হিসেবে নির্বাচন করা হয়। উদ্ভোদনী ম্যাচে অস্ট্রেলিয়াকে পরাজিত করে দক্ষিণ আফ্রিকা এগিয়ে যেতে থাকে এবং ফাইনালে তারা নিউজিল্যান্ডের মুখোমুখি হয়।  অতিরিক্ত সময় পর্যন্ত গড়ানো উত্তেজনাময় ফাইনালে দক্ষিণ আফ্রিকা ১৫-১২ এর ব্যবধানে চ্যাম্পিয়ন হয়। স্প্রিংবোক জার্সি পরিহিত থাকা দক্ষিণ আফ্রিকার রাষ্ট্রপতি, নেলসন মেন্ডেলা দক্ষিণ আফ্রিকার অধিনায়ক ফ্রাঙ্কোইস পিয়েনারের হাতে ট্রফি তুলে দেন।
১৯৯৯ সালের বিশ্বকাপ ওয়েলস আয়োজন করে এবং ম্যাচগুলো ওয়েলস, যুক্তরাজ্য, আয়ারল্যান্ড এবং ফ্রান্সে অনুষ্ঠিত হয়। এ বিশ্বকাপে রিপ্যাচেজ পদ্ধতি এবং আঞ্চলিক বাছাই স্থান ছিল। এই বিশ্বকাপটি ১৬টির পরিবর্তে ২০টি দলের মধ্যে আয়োজিত হয়।  এ বিশ্বকাপে অস্ট্রেলিয়া ফাইনালে ফ্রান্সকে পরাজিত করে দ্বিতীয়বারের মতো বিশ্বকাপ চ্যাম্পিয়ন হয়।
২০০৭ সালের বিশ্বকাপ ফ্রান্সে আয়োজিত হয়, আর ম্যাচগুলো ফ্রান্স, ওয়েলস এবং স্কটল্যান্ডে অনুষ্ঠিত হয়। রক্ষণশীল চ্যাম্পিয়ন ইংল্যান্ডকে ১৫-৬ এর ব্যবধানে পরাজিত করে দক্ষিণ আফ্রিকা দ্বিতীয় বারের মতো চ্যাম্পিয়ন হয়। ২০০৫ সালের নভেম্বর মাসে জাপান এবং দক্ষিণ আফ্রিকার ভোটে নিউজিল্যান্ডকে ২০১১ সালের বিশ্বকাপ আয়োজন করতে দেওয়া হয়। এই বিশ্বকাপের ফাইনালে তারা ফ্রান্সকে ৮-৭ এর সূক্ষ্ম ব্যাধানে পরাজিত করে চ্যাম্পিয়ন হয়ে রাগবি বিশ্বে শীর্ষ স্থান দখল করে নেয়।
২০১৫ সালে ইংল্যান্ডের আয়োজিত বিশ্বকাপে নিউজিল্যান্ড শক্তিশালী প্রতিদ্বন্দী অস্ট্রেলিয়াকে পরাজিত করে আবারও চ্যাম্পিয়ন হয় এবং এর মাধ্যমে তারা বিশ্বকাপের ইতিহাসে তিনটি বিশ্বকাপ বিজয়ী প্রথম দল এবং বিশ্বকাপ সফলভাবে রক্ষা করতে পারা প্রথম দলে পরিণত হয়। এটি নিউজিল্যান্ডের বিদেশের মাটিতেও প্রথম বিশ্বকাপ বিজয় ছিল।
২০১৯ সালে জাপানে আয়োজিত বিশ্বকাপে দক্ষিণ আফ্রিকা তৃতীয়বারের মতো চ্যাম্পিয়ন হয়ে নিউজিল্যান্ডের সাথে সর্বোচ্চ রাগবি বিশ্বকাপ বিজয়ী হয়। এ বিশ্বকাপে দক্ষিণ আফ্রিকা ইংল্যান্ডকে ৩২-১২ এর ব্যবধানে পরাজিত করে।
আয়োজক নির্বাচন
বিশ্ব রাগবি এর অন্তর্ভূক্ত রাগবি বিশ্বকাপ লিমিটেড (আরডাব্লিউসিএল) বিশ্বকাপ সংগঠিত করে। বিশ্ব রাগবি কাউন্সিল এর সদস্যগণ একটি নির্বাচনের মাধ্যমে আয়োজক নির্বাচন করে। একদল স্বাধীন নিরীক্ষক নির্বাচনী প্রক্রিয়াগুলো পরিচালনা করেন এবং নির্বাচনের ভোটগুলো গোপন রাখা হয়। বর্তমানে বিশ্বকাপ অনুষ্ঠিত হওয়ার পাঁচ অথবা ছয় বছর পূর্বে সেটির আয়োজক নির্ধারন করা হয়। উদাহরণস্বরূপ: ২০০৫ সালে শেষের দিকেই নিউজিল্যান্ডকে ২০১১ সালের বিশ্বকাপের আয়োজক হিসেবে নির্বাচন করা হয়।
রাগবি বিশ্বকাপ একাধিক দেশ দ্বারাও আয়োজিত হয়েছে। উদাহরণস্বরূপ: ১৯৮৭ সালের বিশ্বকাপ নিউজিল্যান্ড এবং অস্ট্রেলিয়া যৌথভাবে আয়োজন করে। বিশ্ব রাগবি অনুসারে, আয়োজক হতে গেলে কোনো দেশের অবশ্যই বিশ্বকাপ ফাইনাল আয়োজনের জন্য ৬০,০০০ দর্শককে স্থান দেওয়ার মতো অন্তত একটি ভেন্যু থাকতে হবে। আয়োজক দেশ অনেক সময় বিশ্বকাপ আয়োজনের প্রস্তুতিস্বরূপ জন্য স্টেডিয়াম তৈরি বা বিদ্যমান স্টেডিয়ামের মান্নোয়ন করে, যেমন: মিলেনিয়াম স্টেডিয়াম ১৯৯৯ সালের বিশ্বকাপ আয়োজনের জন্য তৈরি করা হয় এবং এবং ২০১১ সালের বিশ্বকাপ বিশ্বকাপ আয়োজনের জন্য ইডেন পার্ক স্টেডিয়ামের মান্নোয়ন করা হয়। সানজার বা ছয়টি রাগবি খেলা দেশ বহির্ভূত জাপান প্রথম দেশ হিসেবে ২০১৯ সালের বিশ্বকাপ আয়োজন করে। ২০২৩ সালের বিশ্বকাপ ফ্রান্স আয়োজন করবে।
গণমাধ্যমে সম্প্রচার
রাগবি বিশ্বকাপের সংগঠক এবং গ্লোবাল স্পোর্টস ইম্পেক্ট এর মতে, রাগবি বিশ্বকাপ ফিফা বিশ্বকাপ এবং অলিম্পিক এর পরে রাগবি বিশ্বকাপ খেলার বিশ্বে তৃতীয় বৃহত্তম ইভেন্ট, তবে অন্যান্য সূত্রগুলো এটি সঠিক কিনা তা নিয়ে প্রশ্ন তুলেছে।
বিশ্ব রাগবি এবং তাদের ব্যবসায়িক অংশীদারদের প্রতিবেদন প্রায়ই গণমাধ্যমে বিশ্বকাপের প্রচার বাড়িয়ে দেয়। ১৯৮৭ সালে, ৩০০ মিলিয়ন এর চেয়ে বেশি মানুষ বিশ্বজুড়ে টেলিভশনে প্রথম বিশ্বকাপটি দেখেন। যে সংখ্যা পরবতীতে বৃদ্ধি পেয়ে ১৯৯১, ১৯৯৫, ১৯৯৯, ২০০৩ ও ২০০৭ সালে যথাক্রমে ১.৭৫ বিলিয়ন, ২.৬৭ বিলিয়ন, ৩ বিলিয়ন, ৩.৫ বিলিয়ন এবং ৪ বিলিয়ন হয়ে যায়।  ৪ মিলিয়ন সংখ্যাটি অধিকাংশের কাছে গৃহীত হয়নি, যেহেতু তখন টেলিভিশনের দর্শক সংখ্যাই ছিল ৪.২ বিলিয়ন।
স্বাধীন পর্যালোচনাগুলো এই অসঙ্গতিগুলো উল্লেখ করে এবং এই গণনার পদ্ধতি নিয়ে প্রশ্ন তুলে। যে দেশগুলোতে রাগবির সমর্থক বেশি সেগুলাে বহির্ভূত বিশ্বকাপের নতুন বিবেচিত শক্তিগুলো বিশ্বকাপের গুরুত্ব হ্রাস করে দেয়। অস্ট্রেলিয়া, দক্ষিণ আফ্রিকা, ব্রিটিশ দীপপুঞ্জ থেকে গড় দর্শকের ৯৭ শতাংশ মানুষ ২০০৭ সালের বিশ্বকাপটির ফাইনাল দেখেন। বছরের পর বছর ধরে অন্যান্য খেলা তাদের টেলিভিশনে প্রচারকে অতিরঞ্জিত করার জন্য অভিযুক্ত করা হয়েছে। এ রকম কোনো অভিযোগ রাগবি বিশ্বকাপের উপর করা হয়নি।
রাগবি বিশ্বকাপের বৈশ্বিক জনপ্রিয়তা একটি বির্তকের বিষয় হয়ে থাকলেও, ঐতিহ্যগতভাবে যে দেশগুলোতে রাগবি প্রচলিত আছে, সে দেশগুলোতে এই বিশ্বকাপের প্রতি মানুষের আগ্রহ দৃঢ় বলে প্রমাণিত। ২০০৩ সালের অস্ট্রেলিয়া এবং ইংল্যান্ডের মধ্যে অনুষ্ঠিত হওয়া বিশ্বকাপ ফাইনাল অস্ট্রেলীয় টেলিভিশনের ইতিহাসে সবচেয়ে বেশি দেখা রাগবি ইউনিয়ন ম্যাচ।
দর্শক উপস্থিতি
টাইফুন হেডিগিস এর কারণে ২০১৯ সালের বিশ্বকাপের গ্রুপ পর্বের তিনটি ম্যাচ বাতিল হয়ে যায়। ফলস্বরূপ, এ বছর রাগবি বিশ্বকাপে ৪৮টি নির্ধারিত ম্যাচের মধ্যে ৪৫টি অনুষ্ঠিত হয়।
আয়
টীকা: আয়োজক সংঘ গেট রিসিপ্ট এর আয় নিজের আয় নিজেদের কাছে রেখে দেয়। রাগবি বিশ্বকাপ লিমিটেড এর মাধ্যমে সম্প্রচার, বিজ্ঞাপন এবং প্রতিযোগিতা ফি থেকে হওয়া আয় বিশ্ব রাগবি গ্রহণ করে।
বিভিন্ন দেশের কৃতি
রাগবি বিশ্বকাপে এখন পর্যন্ত মোট ২৫টি দেশ অংশগ্রহণ করেছে (বাছাই প্রতিযোগিতাগুলো বাদে)। আয়োজক দেশ হিসেবে বিশ্বকাপ জিতেছে শুধুমাত্র নিউজিল্যান্ড (১৯৮৭ এবং ২০১৫) এবং দক্ষিণ আফ্রিকা (১৯৯৫)। অন্য আয়োজক দেশগুলোর মধ্যে ইংল্যান্ড এবং অস্ট্রেলিয়া রানারস-আপ, ফ্রান্স চতুর্থ, ওয়েলস এবং জাপান কোয়াটার ফাইনাল পর্যন্ত পৌছে। ওয়েলস প্রথম আয়োজক দেশ হিসেবে ১৯৯১ সালে গ্রুপ পর্ব থেকে বাদ পড়ে যায়। ২০১৫ সালের বিশ্বকাপে শুধুমাত্র ইংল্যান্ড গ্রুপ পর্ব থেকে বাদ পড়ে যায়। অন্তত একবার বিশ্বকাপে অংশগ্রহণ করা দেশগুলোর মধ্যে ১১টি দেশ প্রত্যেক বিশ্বকাপ খেলেছে।
দলের রেকর্ড
আপার্টহাইট এর সময়ে, দক্ষিণ আফ্রিকাকে ক্রিয়ায় বর্জন করার কারণে সে সময়ে তাদের বাদ দেওয়া হয়।
রেকর্ড এবং পরিসংখ্যান
ইংল্যান্ডের খেলোয়াড়,জরি উইলকিনসন সমগ্রভাবে সবচেয়ে সবচেয়ে বেশি পয়েন্ট পাওয়াার রেকর্ড ধরে রেখেছে। তিনি তার খেলা সকল বিশ্বকাপ মিলিয়ে মোট ২৭৭ পয়েন্ট পেয়েছেন। এক বিশ্বকাপে সবচেয়ে বেশি পয়েন্ট পাওয়ার রেকর্ড ধরে রেখেছেন গ্রান্ট ফক্স। ১৯৮৭ সালের বিশ্বকাপে মোট ১২৬ পয়েন্ট পান। ইংল্যান্ডের জেসন লিওনার্ড অধিকাংশ বিশ্বকাপে সবচেয়ে বেশি পয়েন্ট পাওয়ার রেকর্ড ধরে রেখেছেন। তিনি ১৯৯১ থেকে ২০০৩ সালের মধ্যে অনুষ্ঠিত বিশ্বকাপগুলো মিলিয়ে মোট ২২ পয়েন্ট পান। নিউজিল্যান্ডের সিমোন কুলহান এক ম্যাচে সবচেয়ে বেশি পয়েন্ট পাওয়ার রেকর্ড এবং সবচেয়ে বেশি কনভার্সনের রেকর্ড ধরে রেখেছেন, যা হচ্ছে যথাক্রমে ৪৫ পয়েন্ট এবং ২০ কনভার্সন।. নিউজিল্যান্ডের মার্ক এলিস এক ম্যাচে সবচেয়ে বেশি চেষ্টার রেকর্ড ধরে রেখেছে। তিনি ১৯৯৫ সালে জাপানের বিপক্ষে একটি ম্যাচে ছয়টি চেষ্টার মাধ্যমে এই রেকর্ড করেন।
বিশ্বকাপ ফাইনাল খেলা সবচেয়ে কমবয়সী খেলোয়াড়, নিউজিল্যান্ডের জোনা লোমু। তিনি ২০ বছর ৪৩ দিন বয়সী থাকাকালীন ১৯৯৫ সালের বিশ্বকাপ ফাইনাল খেলেন। লোমু (দুটি বিশ্বকাপ খেলে) এবং দক্ষিণ আফ্রিকার খেলোয়াড়, ব্রাইয়েন হাবানা (তিনটি বিশ্বকাপ খেলে) সকল বিশ্বকাপে সর্বোচ্চ চেষ্টার রেকর্ড ধরে রেখেছেন। তাদের বিশ্বকাপে মোট চেষ্টা ছিল ১৫টি। লোমু (১৯৯৯ সালে), হাবানা (২০০৭ সালে) এবং নিউজিল্যান্ডের হুলিয়ান সেভেয়া (২০১৫ সালে) প্রত্যেকে এক বিশ্বকাপে সর্বোচ্চ চেষ্টার রেকর্ড ধরে রেখেছেন। তারা প্রত্যেকেই এক বিশ্বকাপে আটটি করে চেষ্টা করেন। ১৯৯৯ সালে, দক্ষিণ আফ্রিকার জেনি দ্য বিয়ার ইংল্যান্ডের বিপক্ষে ৫টি ড্রোপ গোলে লাথি মেরে বিশ্বকাপের সেই আসরের জন্য একটি নিজস্ব রেকর্ড করেন। এক ম্যাচে সর্বোচ্চ প্যানাল্টির রেকর্ড আটটি, যা ধরে রেখেছেন অস্ট্রেলিয়ার ম্যাট বার্ক, আর্জেন্টিনার গোনজালো কেসাডা, স্কটল্যান্ডের গ্যাভিন হেসটিংস এবং ফ্রান্সের থিয়েরি ল্যাক্রোইস। এছাড়াও, কেসাডা এক বিশ্বকাপে সবচেয়ে বেশি প্যানাল্টির রেকর্ড ধরে রেখেছেন, যা ছিল ৩১।
১৯৯৫ সালে, জাপানের বিপক্ষে ১৪৫ পয়েন্ট অর্জন করে নিউজিল্যান্ড এক ম্যাচে সবচেয়ে বেশি পয়েন্ট পাওয়ার রেকর্ড ধরে রেখেছে। ২০০৩ সালে, একটি ম্যাচে নামিবিয়াকে ১৪৫ পয়েন্টের ব্যাবধানে হারিয়ে সর্বোচ্চ বীজয় ব্যবধানের রেকর্ড ধরে রেখেছে অস্ট্রেলিয়া।
লক্ষ্য (চলচ্চিত্র)
লক্ষ্য ২০০৪ সালের একটি ভারতীয় হিন্দি ভাষার যুদ্ধ-নাটক চলচ্চিত্র। এই সিনেমার পরিচালনায় ছিলেন ভারতের স্বনামধন্য কবি, গীতিকার এবং চিত্রনাট্যকার জাভেদ আখতারের তনয় দক্ষ পরিচালক ফারহান আখতার ও প্রযোজনায় ফারহান আখতার এবং রিতেশ সিধওয়ানি। ভারত সেনার লেফটেন্যান্ট ও পরবর্তিতে পরিস্থিতির জেরে একজন ভারপ্রাপ্ত ক্যাপ্টেন, করণ শের্গিল এর ভূমিকায় অভিনয় করেছেন জনপ্রিয় অভিনেতা হৃতিক রোশন। এই ছবিতে বিভিন্ন সহায়ক চরিত্রে আরো অভিনয় করেন ভারতীয় চলচ্চিত্র ইতিহাসের অন্যতম খ্যাতিমান শিল্পী অমিতাভ বচ্চন, হিন্দি চলচ্চিত্র জগতের অন্যতম বিশিষ্ট অভিনেতা, স্বর্গীয় ওম পুরি, বোমান ইরানি, জনপ্রিয় অভিনেত্রী প্রীতি জিনতা ও অন্যান্যরা। ছবির কাহিনী একজন লক্ষ্যহারা যুবক করণ শের্গিলকে নিয়ে যার রোমিলা দত্তার (প্রীতি জিনতা) সংস্পর্শে এসে জীবন সম্পর্কে দৃষ্টিকোণ পাল্টে যায় ও দৃঢ় সংকল্প নিয়ে ভারত সেনার একজন অফিসার হওয়ার দিকে সে কঠোর পরিশ্রম করে। এটি ১৯৯৯ সালের কারগিল যুদ্ধের সময়কার কাল্পনিক পটভূমিতে বানানো একটি চলচ্চিত্র। এই চলচ্চিত্র দেখে ভারতে বহু যুবক ভারতীয় সেনায় ভর্তি হতে অনুপ্রাণিত হয়।
সঙ্গীত
জাভেদ আখতার ছবিটির গানের কথা রচনা করেন ও শঙ্কর-এহসান-লয়দের দ্বারা সঙ্গীতের সুর প্রদান করা হয়। হৃতিককে চিত্রিত করে শানের "মে আইসা কিউ হু" একটি মজাদার হিপ হপ-ট্র্যাক। "আগার মে কাহু" হৃতিক-প্রীতির যুগলকে চিত্রিত করে তৈরী একটি একটি প্রেমের গান. শঙ্কর-এহসান-লয় এই ট্র্যাকটির জন্য হারমোনিকা ব্যবহার করেছিল। "লক্ষ্য" টাইটেল ট্র্যাকটি শঙ্কর মহাদেবনের গাওয়া একটি প্রযুক্তিগত স্বাদযুক্ত দেশাত্মবোধক গান। কুণাল গাঞ্জাওয়ালা ও বিজয় প্রকাশের কণ্ঠে গাওয়া "কান্ধো সে মিলতে" আরেকটি দেশাত্মবোধক গান। "কিতনি বাতেঁ" নামের একটি প্যাথো গান, হরিহরণ এবং সাধনা সরগম দ্বারা গাওয়া। ছবিতে দুটি যন্ত্রসঙ্গীত রয়েছে, "বিজয়" এবং "বিচ্ছেদ"। এক্সেল দ্বারা তাদের লোগোটির জন্য "বিজয়" এর শিঙা অংশটি আবহ সঙ্গীতরূপে ব্যবহৃত হয়েছে।
তথ্যসূত্র
15. https://m.rediff.com/movies/2004/jun/17preity.htm
টাকোমা, ওয়াশিংটন
টাকোমা হল একটি মাঝারি আকারের বন্দর শহর এবং মার্কিন যুক্তরাষ্ট্রের ওয়াশিংটন অঙ্গরাজ্যের পিয়ার্স কাউন্টির কাউন্টি আসন। শহরটি ওয়াশিংটনের প্যাগেট সাউন্ডে সিয়াটলের ৩২ মাইল (৫১ কিমি) দক্ষিণ-পশ্চিমে (এটি বৃহত্তম স্যাটেলাইট শহর), রাজ্যের রাজধানী অলিম্পিয়ার ৩১ মাইল (৫০ কিলোমিটার) উত্তর-পূর্বে এবং মাউন্ট রেইনিয়ার জাতীয় উদ্যানের ৫৮ মাইল (৯৩ কিমি) উত্তর-পশ্চিমে অবস্থিত। ২০১০ এর আদমশুমারি অনুসারে জনসংখ্যা ১,৯১,৭০৪ জন। টাকোমা হল প্যাগেট সাউন্ড অঞ্চলে দ্বিতীয় বৃহত্তম এবং রাজ্যের তৃতীয় বৃহত্তম শহর। টাকোমা দক্ষিণ সাউন্ড অঞ্চলের ব্যবসায়িক ক্রিয়াকলাপের কেন্দ্র হিসাবেও কাজ করে, যার জনসংখ্যা প্রায় ১ মিলিয়ন।
টাকোমা নিকটবর্তী মাউন্ট রেইনিয়ারের পরে এটির নাম গ্রহণ করেছিল, মূলত তাখোমা বা তাহোমা নামে পরিচিত। স্থানীয়ভাবে এটি "ডেসটিনির শহর" (সিটি অব ডেসটিনি) নামে পরিচিত, কারণ উনিশ শতকের শেষদিকে এই অঞ্চলটি উত্তর প্রশান্ত মহাসাগরীয় রেলপথের পশ্চিম টার্মিনাস হিসাবে নির্বাচিত হয়। রেলপথের সিদ্ধান্তটি টাকোমের প্রতিবেশী গভীর জলের-বন্দর, কমেন্সমেন্ট উপসাগর দ্বারা প্রভাবিত হয়েছিল। উপসাগরটিকে রেলপথের সাথে সংযুক্ত করে টাকোমার মূলমন্ত্রটি হয়ে উঠল "যখন রেলপথ পালের সাথে মিলিত হয়"। কমেন্সমেন্ট উপসাগরটি প্রশান্ত মহাসাগরীয় উপকূল এবং ওয়াশিংটনের বৃহত্তম বন্দরের আন্তর্জাতিক বাণিজ্যের কেন্দ্রবিন্দু টাকোমা বন্দরকে পরিবেশন করে। ১৯৪০ সালে টাকোমা ন্যারো ব্রিজের পতনের জন্য শহরটি কুখ্যাতি অর্জন করে, যার ফলে "গ্যালোপিং জার্তি" ডাকনাম অর্জন করে।
বেশিরভাগ শিল্প শহরগুলির মতো টাকোমা শহরটিও শহরতলিকরণ ও বিভক্তকরণের ফলশ্রুতিতে ২০তম শতাব্দীর মাঝামাঝি সময়ে একটি দীর্ঘমেয়াদী ভাবে হ্রাস পায়। নব্বইয়ের দশক থেকে কেন্দ্রীয় টাকোমা পুনর্জীবনের প্রচেষ্টা চালিয়ে গেছে। কেন্দ্রীয় অংশে বা ডাউনটাউনের উন্নয়নের মধ্যে রয়েছে ওয়াশিংটন টাকোমা বিশ্ববিদ্যালয়; লাইন টি (পূর্বে টাকোমা লিঙ্ক), রাজ্যের প্রথম আধুনিক বৈদ্যুতিক লাইট রেল পরিষেবা; রাজ্যের শিল্প ও ইতিহাস জাদুঘরগুলির সর্বোচ্চ ঘনত্ব; এবং একটি শহুরে জলাশয় থেয়া ফস জলপথের পুনরুদ্ধার।
ভার্মন্ট রাজ্য পুলিশ
ভার্মন্ট স্টেট পুলিশ (ভিএসপি) হল মার্কিন যুক্তরাষ্ট্রের ভার্মন্ট রাজ্যের রাজ্য পুলিশ সংস্থা। সমগ্র রাজ্য জুড়ে এই বাহিনীর এখতিয়ার রয়েছে। ভার্মন্ট পাবলিক সেফটি কমিশন নীতি নির্দেশ করে এবং কমান্ডার নির্বাচন করে। কমান্ডার হলেন কর্নেল ম্যাথিউ বার্মিংহাম। ভার্মন্ট জননিরাপত্তা বিভাগের কমিশনার হলেন মাইকেল শার্লিং। সংস্থায় ৩৩২ জন শপথ নেওয়া রাজ্য সেনা রয়েছে।
ইতিহাস
১৯৪৭ সালের আগে, ভার্মন্ট আইন প্রয়োগকারী কাউন্টি ভিত্তিক ছিল। রাজ্যের চৌদ্দটি কাউন্টির প্রতিটিতে একজন নির্বাচিত শেরিফ ছিল, যারা তাদের নিজস্ব পুলিশ বিভাগ ছাড়াই কাউন্টির শহরে সমস্ত আইন প্রয়োগকারী পরিষেবা প্রদান করত। একটি রাজ্য পুলিশ বাহিনী প্রতিষ্ঠার বিরোধিতা বিদ্যমান ছিল, আংশিকভাবে রাজ্যের নিম্ন অপরাধের পরিসংখ্যান, নতুন ব্যয় যোগ করতে অনীহা এবং অনির্বাচিত কেন্দ্রীভূত কর্তৃত্বের সন্দেহের উপর ভিত্তি করে।
অস্ট্রেলিয়ায় জৈনধর্ম
অস্ট্রেলিয়ায় জৈনধর্ম এই মহাদেশে খ্রিস্টধর্মের অপেক্ষাকৃত পরে এসেছে। অস্ট্রেলিয়ায় চারটি জৈন কেন্দ্র রয়েছে। ২০১৬ সালের জনগণনার প্রতিবেদন অনুযায়ী, অস্ট্রেলিয়ায় জৈনদের মোট সংখ্যা ৪,০৪৭। এঁদের মধ্যে ৩৮ শতাংশ বাস করেন বৃহত্তর সিডনিতে, ৩১ শতাংশ বাস করেন বৃহত্তর মেলবোর্নে এবং ১৫ শতাংশ বাস করেন বৃহত্তর পার্থে। যে রাজ্য ও অঞ্চলগুলিতে জৈন জনসংখ্যার অনুপাত সর্বাধিক সেগুলি হল পশ্চিম অস্ট্রেলিয়া (০.০২৫ শতাংশ) ও ভিক্টোরিয়া (০.০২২ শতাংশ) এবং যে রাজ্য ও অঞ্চলগুলিতে এই অনুপাত সর্বনিম্ন সেগুলি হল কুইনসল্যান্ড (০.০০৬ শতাংশ) ও তাসমানিয়া (০.০০১ শতাংশ)।
ইতিহাস
জৈনরা সাম্প্রতিক কালে অস্ট্রেলিয়ায় পাড়ি দিয়েছে। সিডনিতে একটি জৈন সমাজ গঠিত হয়েছে।
১৯৭২ সালে ইদি আমিনের নীতির ফলে উগান্ডা থেকে এশীয়রা অন্য দেশে চলে আসেন। এই সময় কিছু জৈনও অস্ট্রেলিয়ায় আসেন বা অন্যত্র চলে যান।
জৈন কেন্দ্র
সিডনি, পার্থ, ব্রিসবেন, ক্যানবেরা, অ্যাডিলেড ও মেলবোর্নে একাধিক জৈন কেন্দ্র এবং/অথবা সমাজ প্রতিষ্ঠিত হয়েছে। অধিকাংশ কেন্দ্রেই প্রতিটি জৈন সম্প্রদায়ের মানুষের একসঙ্গে উপাসনার সুযোগ করে দেওয়ার মাধ্যমে জৈন ঐক্যসাধনের ব্যবস্থা রয়েছে। সিডনি ও ক্যানবেরার হিন্দু মন্দিরে প্রথম দুই জৈন তীর্থংকরের মূর্তি প্রতিষ্ঠিত হয়েছিল। সিডনিতেই সিডনি জৈন মণ্ডল নামে জৈনদের প্রথম সমিতি গঠিত হয়। সিডনির অপর একটি জৈন সমিতি হল বীতরাগ জৈন শ্বেতাম্বর সংঘ। এছাড়াও অস্ট্রেলিয়ায় জৈনদের সেবার জন্য একটি সমাজ-পরিচালিত কেন্দ্র রয়েছে, যার নাম "আজ" ("AAJ"; হিন্দিতে এই নামটির অর্থ 'আজ')।
বিল বেল
উইলিয়াম বিল বেল (Bill Bell; জন্ম: ৫ সেপ্টেম্বর, ১৯৩১ - মৃত্যু: ২৩ জুলাই, ২০০২) ওতাগোর ডুনেডিনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংনৈপুণ্য প্রদর্শন করেছেন ‘বিল’ ডাকনামে পরিচিত বিল বেল।
প্রথম-শ্রেণীর ক্রিকেট
১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত বিল বেলের প্রথম-শ্রেণীর খেলোয়াড়ী জীবন চলমান ছিল। সমগ্র প্রথম-শ্রেণীর খেলোয়াড়ী জীবনে ৩৩টি খেলায় অংশ নিয়ে ৪০.৫২ গড়ে ৪৪ উইকেট এবং ১০.০০ গড়ে ১৭০ রান তুলেছিলেন।
ক্যান্টারবারি ও অকল্যান্ডের পক্ষে ১১ উইকেট পেয়েছিলেন। বলের উপর বেশ নিয়ন্ত্রণ রাখতেন। লেগ স্পিন ও গুগলি বোলার ছিলেন তিনি। লেগ ব্রেক ও গুগলিতে বলকে সুন্দরভাবে বাঁক খাওয়াতেন। পাঁচটিমাত্র প্রথম-শ্রেণীর ক্রিকেটে খেলায় অংশগ্রহণের পরপরই আন্তর্জাতিক ক্রিকেট খেলার সুযোগ ঘটে বিল বেলের।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন। ১ জানুয়ারি, ১৯৫৪ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৫৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৫৩-৫৪ মৌসুমে নিউজিল্যান্ড দল দক্ষিণ আফ্রিকা গমন করে। নিয়মিত স্পিনার অ্যালেক্স মইরের অনুপস্থিতিতে সফরকারী দলের সদস্যরূপে তাকে অন্তর্ভুক্ত করা হয়। সফরের শুরুতে ইস্টার্ন প্রভিন্সের বিপক্ষে চার উইকেট নিয়ে স্বীয় প্রতিশ্রুতিশীলতার স্বাক্ষর রাখেন বিল বেল। কিন্তু, কেপটাউনের নিউল্যান্ডস ক্রিকেট গ্রাউন্ড ও পোর্ট এলিজাবেথে অনুষ্ঠিত দুই টেস্টে অংশ নিয়ে মাত্র দুই উইকেট দখল করেছিলেন। ফলশ্রুতিতে, তাকে দলের বাইরে অবস্থান করতে হয় ও আর কোন টেস্টে অংশগ্রহণ করতে দেখা যায়নি।
২৩ জুলাই, ২০০২ তারিখে ৭১ বছর বয়সে অকল্যান্ডে বিল বেলের দেহাবসান ঘটে।
পোলতাভা শিল্পকলা জাদুঘর
ডান|থাম্ব|260x260পিক্সেল| পোলতাভা আর্ট গ্যালারি (নিকোলাই ইয়ারোশেঙ্কো আর্ট মিউজিয়াম), ফ্রুঞ্জ স্ট্রিট, পোলতাভা পোলতাভা শিল্পকলা জাদুঘর হল ইউক্রেনের পোলতাভাতে একটি পাবলিক আর্ট গ্যালারি যেখানে দেশী এবং বিদেশী শিল্পের অনেক কাজ এবং একটি সমৃদ্ধ নৃতাত্ত্বিক সংগ্রহ রয়েছে।
ইতিহাস
জাদুঘরে যে সামগ্ৰী রয়েছে, তার সংগ্রহ প্রণালি ১৯১৭ সালে শুরু হয়েছিল, যখন নিকোলাই ইয়ারোশেঙ্কো, একজন চিত্রশিল্পী যিনি ইটনার্যান্টস অ্যাসোসিয়েশন (' পেরেডভিঝনিকি ') এর অন্তর্গত ছিলেন, তার শিল্প সংগ্রহটি তার জন্ম শহরকে দান করেছিলেন। পাশাপাশি ইয়ারোশেঙ্কো নিজেই ১০০টি পেইন্টিং এবং ২৩টি স্কেচবুক তৈরি করেছিলেন, তার সংগ্রহে তার বন্ধু এবং সহকর্মীদের দ্বারা কাজ অন্তর্ভুক্ত ছিল যারা ভ্রমণের শিল্প প্রদর্শনীতে অংশ নিয়েছিলেন: ইভান শিশকিন, ভ্যাসিলি পোলেনভ, ভ্লাদিমির মাকভস্কি, ইলিয়া রেপিন, ভ্যাসিলি মাকসিমভ এবং অন্যান্য।
জাদুঘরটি ২৭ এপ্রিল, ১৯১৯ তারিখে জনসাধারণের জন্য উন্মুক্ত করা হয়েছিল। মূলত এটি আনুষ্ঠানিকভাবে একটি আর্ট গ্যালারি ছিল, প্রকৃত যাদুঘর নয়। এর প্রতিষ্ঠাতা মিখাইল রুডিনস্কি, যিনি পরে একজন বিখ্যাত ইউক্রেনীয় প্রত্নতাত্ত্বিক এবং মিউজোলজিস্ট হয়েছিলেন, এটিকে "দ্য মিউজিয়াম অফ আর্টস" বলে অভিহিত করেছিলেন।
পোলতাভা অঞ্চলের ঐতিহাসিক এবং শৈল্পিক স্মৃতিসৌধ সুরক্ষা কমিটি শহরে তৈরি হওয়ার পরে একটি নগর যাদুঘর স্থাপনের সিদ্ধান্ত নেওয়া হয়েছিল। কোচুবে ( ডাইকাঙ্কায় ), গালাগান (সোকিরনিৎসিতে), কাপনিস্টদের (ওবুখিভকায়), রেপনিনদের ( ইয়াহোতিনে ) জাতীয়করণকৃত এস্টেটের শৈল্পিক বস্তুগুলি এখন জনগণের মালিকানায় ছিল। জাদুঘরটি জমির মালিক বলুবাশের প্রাসাদে অবস্থিত ছিল। এটি ১৯১২ সালে তৈরি করা হয়েছিল (নকশাটি বিখ্যাত স্থপতি আলেশিনের ছিল) পোল্টাভা 11, স্পাস্কায়া রাস্তার একটি শান্ত কোণে।
দেড় বছরে জাদুঘরটি বর্তমান স্থানীয় ইতিহাস জাদুঘরের একটি শিল্প বিভাগে পরিণত হয়। ১৯৩৪ সাল থেকে, যাদুঘরটির তরলকরণের প্রস্তাব করার পরে, এটি স্থানীয় ইতিহাস যাদুঘরের ভবনে স্থানান্তরিত হয়, যেখানে এটি নিচতলায় নয়টি কক্ষ দখল করে। ৭ মার্চ, ১৯৩৯-এ, কাউন্সিল অফ পিপলস কমিসার্স একটি আঞ্চলিক শিল্প যাদুঘর হিসাবে এটির স্বাধীন মর্যাদা ঘোষণা করে।
যুদ্ধের কিছুদিন আগে, সংগ্রহে প্রায় ৩০,০০০ যাদুঘরের বস্তু ছিল। নাৎসি দখলের সময়, প্রদর্শনীতে থাকা প্রায় সব বস্তুই নষ্ট হয়ে গেছে এবং হারিয়ে গেছে। শুধুমাত্র জাদুঘরের উচ্ছেদকৃত গুপ্তধনই টিকে ছিল। মিউজিয়ামের রেকর্ডও হারিয়ে গেছে। আজকাল, শুধুমাত্র রুডিনস্কির জাদুঘর গাইডের কারণেই আমরা কল্পনা করতে পারি যে ক্ষতিগুলি কতটা বড় ছিল: জিওভান্নি বাতিস্তা টাইপোলো, পিটার পল রুবেনস, মেলচিওর ডি'হন্ডেকোয়েটার, অ্যাড্রিয়েন ভ্যান ওস্তাদে, ইলিসাবেথ লুইস ভিজি- এর পশ্চিম ইউরোপীয় চিত্রকর্মের একটি সমৃদ্ধ সংগ্রহ। -লে ব্রুন এবং অন্যরা, ১৭-১৮ শতকের ইউক্রেনীয় চিত্রশিল্পীদের কাজ, ১৯-২০ শতকের রাশিয়ান শিল্পীদের সেরা ছবি, নাম বলতে গেলে কয়েকটি। ১৯৪৪ সালের নভেম্বরে, যখন পোল্টাভা এখনও ধ্বংসপ্রাপ্ত ছিল, আর্ট মিউজিয়াম তার কাজ পুনরায় শুরু করে।
১৯৫১ সালে, যাদুঘরটি তার মূল ভবনে ফিরে আসে যা পুনরুদ্ধার করা হয়েছিল। যুদ্ধের পরে, জাদুঘরের কর্মীরা হারানো সংগ্রহটি তৈরি করার জন্য তাদের যথাসাধ্য চেষ্টা করেছিল। এখন, যুদ্ধে টিকে থাকা ৪,১৮৭টি বস্তু সহ, এটির সংখ্যা ৯,০০০টির বেশি যাদুঘরের টুকরো। যাইহোক, বিল্ডিংটি, কিছুটা তাড়াহুড়ো করে মেরামত করা হয়েছিল, খারাপ প্রযুক্তিগত অবস্থায় ছিল (যেমন এটি 2000 সালে বলা হয়েছিল)। সিটি কাউন্সিল ফ্রুঞ্জ স্ট্রিটের আর্ট গ্যালারির ভবনে জাদুঘরটি স্থানান্তর করার সিদ্ধান্ত নিয়েছে। সেখানে, প্রদর্শনীটি নিচতলায় দুটি পৃথক কক্ষ নিয়ে যায়।
ভরতপুর জেলা
ভরতপুর জেলা পশ্চিম ভারতের রাজস্থান রাজ্যের একটি জেলা, এছাড়াও এটি জাট রাজ্য নামেও পরিচিত। ভরতপুর নগর হল জেলাটির সদর ও বিভাগীয় সদর দপ্তর। ভরতপুর জেলা ভারতের জাতীয় রাজধানী অঞ্চলের অংশ।
পোলতাভা শিল্পকলা জাদুঘর
আধুনিক যুগ
স্থানান্তরের পরে, প্রদর্শনীর কালানুক্রমিক বিন্যাস অপরিবর্তিত ছিল। বাম দিকের স্যুটটি পশ্চিম ইউরোপীয় শিল্প : পেইন্টিং, ভাস্কর্য, চীনামাটির বাসন। লুকাস ক্র্যানাচ দ্য ইয়াংগার, ভ্যান রাভেস্টেইন, ক্লারা পিটার্স, মেলচিওর ডি'হন্ডেকোয়েটার, মার্সেলো ব্যাকিয়ারেলি, জিন-ব্যাপটিস্ট গ্রুজ, ফ্রান্সেস্কো গার্দি এবং অন্যান্যদের কাজগুলি অনন্য। ডানদিকে, ইউক্রেনীয় এবং রাশিয়ান শিল্পীদের কাজ রয়েছে, ১৭-১৮ শতকের গির্জার পাত্রের নমুনা, ভাস্কর্য, আসবাবপত্র।
ইয়ারোশেঙ্কোর কাজের জন্য দুটি কক্ষ বরাদ্দ করা হয়েছে। বিশেষ আগ্রহের বিষয় হল তার স্ত্রীর সাথে তার স্ব-প্রতিকৃতি। এছাড়াও উল্লেখযোগ্য হল তার ককেশীয় ল্যান্ডস্কেপ, তার সমসাময়িকদের প্রতিকৃতি, তার বিখ্যাত ছবির জন্য অধ্যয়ন।
আজকাল, জাদুঘরটি নতুন অবস্থানের সম্পূর্ণ সুবিধা নিয়েছে, বিশেষ করে বড় প্রদর্শনী কক্ষের। যাদুঘরে সংরক্ষিত শিল্পকর্মের বড় আকারের শিল্প প্রদর্শনীগুলি পর্যায়ক্রমে অনুষ্ঠিত হয়, এইভাবে নাগরিকদের তাদের জাদুঘরের ধনসম্পদ সম্পর্কে আরও ভালভাবে শিখতে এবং যাদুঘরের জন্য সাধারণভাবে এর সংগ্রহ ও শিল্পকে প্রচার করা সম্ভব করে তোলে।
ভরতপুর জেলা
ইতিহাস
প্রথম ব্যক্তি হিসাবে রাজ্য বোর্ডের শীর্ষস্থানীয় ব্যক্তি এবং জেলাটি থেকে প্রথম আইএএস কর্মকর্তা ছিলেন উত্তরপ্রদেশ ক্যাডারের ১৯৮৫ ব্যাচের দীপক ত্রিবেদী।
ভূগোল
জেলার মোট আয়োতন ৫,০৬৬ বর্গ কিমি। সীমানা: উত্তরে হরিয়ানার এনইউএল জেলা, পূর্বে উত্তরপ্রদেশের মথুরা ও আগ্রা জেলা, দক্ষিণে ধৌলপুর জেলা, দক্ষিণ-পশ্চিমে কারৌলি, পশ্চিমে দৌসা এবং উত্তর-পশ্চিমে আলওয়ার জেলা।
তিনটি নদী, বন গঙ্গা, রূপারেল ও গম্ভীর জেলার পার্শ্ববর্তী। জয়পুর জেলায় বন গঙ্গা উৎপন্ন হয়ে উত্তরাঞ্চলীয় যমুনা নদীতে মিলিত হয় দাউসা ও ভারতপুর জেলার মধ্য দিয়ে প্রবাহিত হয়ে। গাম্ভীরা নদী কারাউলী জেলার পচানা বাঁধ থেকে শুরু হয় এবং বায়ানা তহসিলের বন গঙ্গার সাথে মিলিত হয়। রূপারেল নদী আলয়ার জেলার পাহাড় থেকে উৎপন্ন হয়ে ভরতপুর জেলার কামান তহসিলের প্রবেশ করে।
বিভাগ
ভারতপুর জেলার দশটি রাজস্ব উপবিভাগ এবং ১১ টি তেহসিল রয়েছে। ৯ টি রাজস্ব উপবিভাগ ও তেহসিলের নাম ও সীমানা একই রয়েছে, তবে কেবলমাত্র উইর উপবিভাগটি উইর তহসিল ও ভূসওয়ার তহসিলে বিভক্ত। অন্যান্য দশটি তেহসিলগুলি হল: বায়ানা, ভরতপুর, দেগ, কামান, কুমার, নাদবাই, নগর, পাহাড়ী, উচচেন এবং রূপওয়াস (রূপবাস)।
জনসংখ্যার উপাত্ত
২০১১ সালের আদমশুমারি অনুসারে ভারতপুর জেলার জনসংখ্যা ছিল ২৫,৪৯,১২১ জন, যা প্রায় কুয়েতের বা মার্কিন যুক্তরাষ্ট্রের নেভাডা রাজ্যের জনসংখ্যার সমান। এটি জনসংস্যার হিসাবে ভারতের জেলাগুলির মধ্যে ১৬৬ তম স্থান অধিকার করে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (১,৩০০/বর্গ মাইল) ৫০৩ জন। ২০০১-২০১১ দশকে জেলাটির জনসংখ্যা বৃদ্ধির হার ২১.৩২% ছিল। ভরতপুর জেলায় প্রতি ১০০০ জন পুরুষ প্রতি নারীর সংখ্যা ৮৭৭ জন এবং জেলাটির সাক্ষরতার হার ৭১.১৬%।
ক্রিয়েটিভ কমন্স লাইসেন্স
thumb|150px|ক্রিয়েটিভ কমন্স লোগো thumb|thumbtime=18|ভিডিওটি কীভাবে বাণিজ্যিক লাইসেন্সিং ব্যবস্থাসমূহের সঙ্গে ক্রিয়েটিভ কমন্স লাইসেন্স ব্যবহার করা যায় তা ব্যাখ্যা করে।
ক্রিয়েটিভ কমন্স (সিসি) লাইসেন্স হল এমন কিছু পাবলিক কপিরাইট লাইসেন্সের সমষ্টি, যা অন্য কোনো কপিরাইটযুক্ত কাজের মুক্ত বিতরণ সক্ষম করে। একটি সিসি লাইসেন্স ব্যবহারের মাধ্যমে লেখক তার তৈরিকৃত কাজ/লেখা অন্যকে ব্যবহার, শেয়ার করার অধিকার, এবং তার মূল কাজের উপর ভিত্তি করে নতুন কিছু নির্মাণের অধিকার প্রদান করে। সিসি একজন লেখককে নমনীয়তা উপলব্ধ করতে সক্ষম (উদাহরণ স্বরূপ, তারা কেবলমাত্র নিজের কাজের অ-বাণিজ্যিক ব্যবহারের অনুমতি প্রদান করতে পারে)।
বিভিন্ন ধরনের সিসি লাইসেন্স রয়েছে। লাইসেন্সসমূহ বিভিন্ন সংযোজনের উপর ভিত্তি করে পৃথকৃত হয় যা মূলত বিতরণের শর্ত সংবলিত শর্ত। যা প্রাথমিকভাবে ২০০১ সালে প্রতিষ্ঠিত মার্কিন অলাভজনক সংগঠন ক্রিয়েটিভ কমন্স কর্তৃক ডিসেম্বর ১৬, ২০০২ সালে প্রকাশিত হয়। বর্তমানে লাইসেন্স স্যুটের ১.০ থেকে ৪.০ সংখ্যাযুক্ত পাঁচটি সংস্করণ রয়েছে।, ৪.০ লাইসেন্স স্যুটটি বর্তমানে সর্বশেষ স্যুট।
লাইসেন্সের প্রকৃতি
সিসি লাইসেন্সসমূহ বেশকিছু অধিকার প্রকাশ করে থাকে। স্বত্বাধীন কাজ বা প্রকাশনার অবাণিজ্যিক কাজে বৈশ্বিক ব্যবহারের মত বিভিন্ন অধিকার দিয়ে থাকে। বিভিন্ন লাইসেন্সের প্রকৃতি চার ধরনের হয়ে থাকে। ! প্রতীক !! অধিকার || বর্ণনা সূত্র:
বহুল ব্যবহৃত সাতটি লাইসেন্স
সূত্র:
সংস্করণ ৪.০ এবং আন্তর্জাতিক ব্যবহার
মূল অ স্থানীয় ক্রিয়েটিভ কমন্স লাইসেন্স লিখা হয়েছিল যুক্তরাষ্ট্রের আইনি সিস্টেমকে মাথায় রেখে, তাই বিভিন্ন বাক্যে কথন স্থানীয় আইনে বেমানান হতে পারে এবং বিভিন্ন বিচারব্যবস্থায় বিবেচ্য লাইসেন্স রেন্ডার করতে পারে। এই সমস্যা মোকাবেলায়, ক্রিয়েটিভ কমন্স এর বিভিন্ন অনুমোদনকারীদের স্থানীয় আইন প্রতিপালনের নির্দেশনা প্রদান করে যেটি "ক্রিয়েটিভ কমন্স এখতিয়ার পোর্ট" নামে পরিচিত। জুলাই ২০১১ অনুসারে, ক্রিয়েটিভ কমন্স লাইসেন্সের বিশ্বব্যাপী ৫০টি বিচারব্যবস্থায় অনুদিত।
ক্রিয়েটিভ কমন্স লাইসেন্সের সর্বশেষ সংস্করণ ৪.০, প্রকাশ করা হয় ২০১৩ সালের ২৫ নভেম্বর, যা সাধারণ বিচারব্যবস্থায় প্রযোজ্য এবং সাধারণত পোর্ট প্রয়োজন বোধ করেন না, এমন জেনেরিক লাইসেন্স আছে।   লাইসেন্সের সংস্করণ ৪.০ -এ নতুন কোন পোর্ট বাস্তবায়ন করা হয়নি। সংস্করণ ৪.০ পোর্ট সংস্করণকে নিরুৎসাহিত করে এবং একক বৈশ্বিক সংস্করণকে উৎসাহিত করে।
এন৬০৪ (বাংলাদেশ)
এন৬০৪ মহাসড়ক বা পাবনা শহর-গাছপাড়া মহাসড়ক অথবা পাবনা বাইপাস মহাসড়ক বাংলাদেশের গুরুত্বপূর্ণ একটি জাতীয় মহাসড়ক। এই মহাসড়ক দিয়ে রাজশাহী জেলা, কুষ্টিয়া জেলায় প্রবেশ করা যায়। পাবনা বাইপাস মহাসড়ক পাবনা জেলার জন্য একটি গুরুত্বপূর্ণ ভুমিকা পালন করে। এই রাস্তার কারণে পাবনা শহরের অভ্যন্তরে গাড়ির চাপ কমে যায়।
দৈর্ঘ্য
পাবনা বাইপাস মহাসড়কের দৈর্ঘ্য ৮ কিলোমিটার বা ৫ মাইলের মত।
উল্লেখযোগ্য সংযুক্ত স্থান
পাবনা বাইপাস সড়ক পাবনা টার্মিলান থেকে গাছপাড়াকে সংযুক্ত করেছে। একটি সড়ক টার্মিলান থেকে গাছপাড়ায় মিশেছে এবং একটি সড়ক পাবনা শহর থেকে গাছপাড়ার মিশেছে, উভয় সড়ক রাজশাহী বা খুলনার দিকে গিয়েছে। এই রাস্তার কিছু উল্লেখযোগ্য সংযুক্ত মোড়ের নামঃ
মরীচি
ঋষি মরীচি (সংস্কৃত: ऋषि मरीचि) (অর্থ "আলোর রশ্মি") ব্রহ্মার মানসপুত্র এবং সপ্তর্ষির একজন । তিনি মহামুনি কশ্যপের পিতা এবং দেবগণ ও অসুরদের পিতামহ ।
তিনি বেদান্তের প্রতিষ্ঠাতা। তাকে তীর্থঙ্কর মহাবীরের পূর্বের পুনর্জন্মগুলির একজন হিসাবে চিহ্নিত করা হয়।
সপ্তর্ষি
সপ্তর্ষি, যার সংস্কৃত অর্থ "সাতজন ঋষি" যারা বেদ ও অন্যান্য হিন্দু সাহিত্যে প্রশংসিত হয়। বৈদিক সংহিতাকাররা নামগুলি দ্বারা এই ঋষিদের কখনই গণ্য করেন না, যদিও পরবর্তীকালে ব্রাহ্মণরা উপনিষদ ও বৈদিক গ্রন্থগুলিতে এটি করেছিলেন। আগের গ্রন্থগুলিতে মরীচিকে সাতজনের মধ্যে একজন হিসাবে উল্লেখ করা হয়নি, তবে মহাভারতে তার উল্লেখ পাওয়া যায়। ভারতবর্ষের সনাতনীরা এটি বিশ্বাস করেন যে এই সাতটি তারা সাতজন ঋষিকে বোঝায়,এই সাতজন‌ ঋষি হলেন,মরীচি, পুলস্ত্য,পুলহ, অত্রি, অঙ্গিরা, ক্রতু ও বশিষ্ঠ। আরও একটি নক্ষত্র রয়েছে যেটির নাম " অরুন্ধতী "। মরীচি সাতজন মহান ঋষির মধ্যে একজন হিসাবে বিবেচিত হন। অন্যান্য ঋষির মতো মরীচিও পূর্ণ ত্যাগধর্মের নিন্দা করে পার্থিব কর্তব্যগুলির পথ অনুসরণ করেছিলেন। তাঁর বহু সন্তান ছিল, উল্লেখযোগ্য হলেন ঋষি কশ্যপ । ধর্মব্রতা ঋষির বহু স্ত্রীর মধ্যে একজন ছিলেন। একবার ঋষির দ্বারা তিনি অভিশাপগ্রস্ত হয়েছিলেন। তিনি নিজেকে নির্দোষ প্রমাণ করার জন্য তপস্যা করেছিলেন এবং বিষ্ণু তাঁর ভক্তিতে সন্তুষ্ট হন। ধর্মব্রতা বিষ্ণুকে তাঁর অভিশাপ ফিরিয়ে দেওয়ার জন্য অনুরোধ করেছিলেন, কিন্তু বিষ্ণু বলেছিলেন যে অভিশাপটি ফিরিয়ে দেওয়া যাবে না,তবে তাঁকে দেবশিলা হিসাবে গণ্য করা হবে,যা প্রতিটি হিন্দু ঘরে পবিত্র বলে বিবেচিত হবে ও তার পূজা করা হবে।
প্রজাপতিগণ
সৃষ্টি শুরুর আগে, সৃষ্টিকর্তা ব্রহ্মার কয়েকজনের প্রয়োজন ছিল, যারা বাকি মহাবিশ্বের সৃষ্টির দায়িত্ব নিতে পারেন।  য অতএব, তিনি তাঁর মনস (মন) থেকে দশটি এবং তাঁর দেহ থেকে নয় জন প্রজাপতি (জনগণের শাসক) সৃষ্টি করেছেন বলে বিশ্বাস করা হয়। মারিচি ব্রহ্মার অন্যতম মানসপুত্র । দশটি প্রজাপতি নিম্নরূপ:
জীবন
|| अहम् आदित्यानां विष्णुः ज्योतिषाम् अंशुमान् रविः, अहम् मरुताम् मरीचिः, नक्षत्राणां शशी अस्मि ||
জৈন ধর্মে মরীচি
জৈন ধর্মগ্রন্থে, মরীচি ছিলেন ভারত চক্রবর্তীনের পুত্র যিনি বহু জন্মের পরে জৈন ধর্মের ২৪ তীর্থঙ্কর, মহাবীর হিসাবে জন্মগ্রহণ করেছিলেন।  মরীচি তাঁর জীবনে প্রথম তীর্থঙ্কর হিসেবে আদি ঋষভনাথকে অনুসরণ করে তিনি জৈন সন্ন্যাসী হয়েছিলেন, কিন্তু দিগম্বর তপস্যার কঠোর নিয়ম না মেনে তিনি পোশাক ও একটি মস্তক-আচ্ছাদক নেন। তার প্রতিষ্ঠিত নিজ ধর্মের প্রথম শিষ্য ছিলেন কপিল।
হলি আর্টিজান বেকারি
হলি আর্টিজান বেকারি (Holey Artisan Bakery) হলো বাংলাদেশের রাজধানী ঢাকা কেন্দ্রিক একটি বেকারি প্রতিষ্ঠান ও রেস্তোরাঁ। দ্য নিউ ইয়র্ক টাইমস একে “ঢাকার অন্যতম জনপ্রিয় রেস্তোরাঁ” হিসেবে আখ্যায়িত করে। এটি ইজুমি নামক অপর একটি রেস্তোরাঁর সহযোগী প্রতিষ্ঠান।
ইতিহাস
রেস্তোরাঁটি প্রতিষ্ঠার সময়ে মূলত ঢাকার কূটনৈতিক পাড়ার নিকটে, গুলশান-২ এর ৭৯ নম্বর সড়কে অবস্থিত ছিল। রেস্তোরাঁর প্রধান গ্রাহকেরা ছিলেন মূলত স্থানীয় ও ঢাকার বসবাসরত বিদেশি ব্যক্তিবর্গ।
২০১৬ খ্রিষ্টাব্দের ১ জুলাই তারিখে জঙ্গিরা রেস্তোরাঁয় আক্রমণ চালায়। সেই হামলায় ১৮ জন বিদেশি নাগরিক প্রাণ হারান। হামলার পর সেখানকার রেস্তোরাঁটি বন্ধ করে দেওয়া হয় এবং গুলশানের “র‍্যাংস আর্কেড” নামক ভবনে রেস্তোরাঁটি স্থানান্তর করা হয়। ২০১৭ খ্রিষ্টাব্দের ১০ জানুয়ারি নতুন স্থানটিকে কর্তৃপক্ষ “নিরাপদ” বলে ঘোষণা দেয়। ২০১৯ খ্রিষ্টাব্দে গুলশানেই রেস্তোরাঁটির আরেকটি শাখা খোলা হয়, যেটি বর্তমানে “ওরো” (ORO) নামে পরিচিত।
২০১৬ খ্রিষ্টাব্দে আক্রমণের শিকার ভবনটিকে বেকারি কর্তৃপক্ষ নিজেদের জন্য আবাসিক ভবনে রূপান্তরিত করার পরিকল্পনা করেন।
২০১৬ খ্রিষ্টাব্দের সেপ্টেম্বর মাসে রেস্তোরাঁ পুনরায় চালুর কয়েকদিন পর, হলি আর্টিজান থাইল্যান্ডের ব্যাংককে তাদের প্রথম বৈদেশিক শাখা চালু করে। বর্তমানে ব্যাংককে বেকারির তিনটি শাখা সচল রয়েছে।
হিমালয় কী গোদ মেঁ
হিমালয় কী গোদ মেঁ বিজয় ভট্ট পরিচালিত ১৯৬৫ সালের ভারতীয় হিন্দি ভাষার চলচ্চিত্র। এতে শ্রেষ্ঠাংশে অভিনয় করেন মনোজ কুমার, মালা সিনহা ও শশীকলা। চলচ্চিত্রটি বক্স অফিসে সফল হয় চলচ্চিত্রটি তামিল ভাষায় পুঠিয়া ভূমি নামে পুনর্নির্মিত হয়।
চলচ্চিত্রটি ১৩তম ফিল্মফেয়ার পুরস্কারে ৭টি মনোনয়ন থেকে শ্রেষ্ঠ চলচ্চিত্রসহ দুটি বিভাগে পুরস্কার লাভ করে।
সঙ্গীত
চলচ্চিত্রের সুর করেছেন কল্যাণজী-আনন্দজী।
ঝিকরগাছা ইউনিয়ন
ঝিকরগাছা ইউনিয়ন বাংলাদেশের খুলনা বিভাগের যশোর জেলার অন্তর্গত ঝিকরগাছা উপজেলার একটি অন্যতম ইউনিয়ন।
গ্রামসমূহ
চৌগাছা ইউনিয়নে মোট ১৯টি গ্রাম রয়েছে।
বাধনগড়ী মন্দির
বাধনগড়ী মন্দির ( মা বাধনগড়ী মন্দির নামেও পরিচিত ) হল একটি প্রাচীন হিন্দু মন্দির যা ভগবান কালীর উদ্দেশ্যে নিবেদিত, মা দক্ষিণেশ্বর কালী বা ভগবতী নামে পূজিত। মানুষ থারালি, নারানবাগর, এর দেওয়ালে বসবাসকারী চামোলি এবং গারুর, এর বাগেশ্বর বদঙ্গারহি, এই অঞ্চলের একটি জনপ্রিয় দেবতা ও মহান বিশ্বাস আছে। এটা থারালি তহশীল অবস্থিত চামোলি গাড়োয়াল জেলা এর উত্তরাখন্ডে। বদঘাঙ্গারহি নিকটতম শহর গওয়ালদাম যা প্রধান বদঙ্গারহি মন্দির থেকে ৮ কিলোমিটার দূরে অবস্থিত। মন্দিরটি প্রায় ২২৬০ মিটার উচ্চতায় অবস্থিত
ইতিহাস
এই মন্দিরটি ছিল বাধনগড়ের একটি অংশ যা পিন্ডার নদীর বাম তীরে অবস্থিত গাড়ওয়ালের ৫২টি গড়ের একটি কিংবদন্তি অনুসারে, আদি মন্দিরটি কাতিউরি রাজা দ্বারা নির্মিত হয়েছিল, যিনি ৮ম থেকে ১২শতক পর্যন্ত এই অঞ্চল শাসন করেছিলেন। বাধনগড়ী দুটি শব্দ থেকে উদ্ভূত হয়েছে: বাধন এবং গাড়ি, যেখানে বাধন একটি পরগনা বা চামোলি গাড়ওয়ালকে বোঝায় এবং গাড়ি একটি দুর্গকে বোঝায়, যা পাহাড়ের চূড়ায় অবস্থিত। ইতিহাসের দৃষ্টিকোণ থেকে এই মন্দিরটি অত্যন্ত গুরুত্বপূর্ণ। এই মন্দিরটি গাড়ওয়াল এবং কুমায়নের মাঝখানে হওয়ায় প্রাচীনকাল থেকেই এর আশেপাশের এলাকায় যুদ্ধ চলত। একইভাবে, ১৬৭০ সালের যুদ্ধে বাজ বাহাদুর চাঁদ পিন্ডার উপত্যকার বাধনগড় আক্রমণ করেন এবং তার বিজয়ের স্মরণে তিনি বাধনগড়ী মন্দিরে স্থাপিত নন্দা দেবীর মূর্তিটি নিয়ে যান এবং পুরানো দুর্গের একটি মন্দিরে স্থাপন করেন। আলমোড়া, যা জিডব্লিউ ট্রেল, কুমায়ুনের তৎকালীন কমিশনার, পরে বর্তমান স্থানে স্থানান্তরিত হয়। ওই ঘটনার সঙ্গে স্থানীয় ঐতিহ্য রয়েছে। কথিত আছে যে কুমায়ুনের সহকারী কমিশনার থাকাকালীন প্রদেশের উত্তরাঞ্চলে ভ্রমণের সময় তুষার-অন্ধত্বে আক্রান্ত হয়েছিল। তাকে বলা হয়েছিল যে এটি দেবীর অভিশাপের কারণে হয়েছিল যা কেবল তার জন্য একটি মন্দির তৈরি করে নিরাময় করা যেতে পারে।
মেগালিথ সমাধি সৌধ
thumb|মেগালিথ সমাধি সৌধ, জৈন্তাপুর মেগালিথ সমাধি সৌধ বাংলাদেশের সিলেটে অবস্থিত ৩টি বিচ্ছিন্ন পাথুরে সমাধিস্থলের সমষ্টি।
অবস্থান
এই স্থানটি সিলেট শহর থেকে ৪১ কিলোমিটার উত্তর-পূর্ব দিকে জৈন্তাপুর নামক স্থানে অবস্থিত।
বৈশিষ্ঠ্য
মেগালিথিক সৌধ বলতে এমন একটি স্থানকে নির্দেশ করে যেটি বড় বড় পাথর দ্বারা নির্মিত এবং যা ভূগর্ভস্থ অথবা একটি ঢিপি দ্বারা আবৃত ও সাধারণত দৃশ্যমান দীর্ঘ-সংকীর্ণ পথ (সমাধিতে পৌছানোর জন্য) ও সমাধি নিয়ে গঠিত।
চিত্রশালা
<Gallery> File:Megalithic Tombs 2.jpg File:Megalithic Tombs 1.jpg File:Megalithic Monument 1.jpg File:Megalithic Tombs 3.jpg File:Megalithic Monument 5.jpg File:Megalithic Monument 4.jpg File:Megalithic Tombs 4.jpg </Gallery>
দলগাঁও রেলওয়ে স্টেশন
দলগাঁও রেলওয়ে স্টেশন হল একটি রেলওয়ে স্টেশন যা ভারতের পশ্চিমবঙ্গ রাজ্যের বীরপাড়া শহরে পরিসেবা দেয়। এটি আলিপুরদুয়ার রেলওয়ে বিভাগের উত্তর- পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
ট্রেন
দলগাঁও রেলওয়ে স্টেশন থেকে চলমান প্রধান ট্রেনগুলি নিম্নরূপ:
সুলতানা সারওয়াত আরা জামান
সুলতানা সারওয়াত আরা জামান (যিনি সুলতানা জামান নামেই অধিক পরিচিত; ৯ জুন ১৯৩২ - ২২ মার্চ ২০২০) হলেন একজন বাংলাদেশি শিক্ষাবিদ, মনোবিজ্ঞানী ও লোকহিতৈষী। তিনি মানসিক প্রতিবন্ধী ব্যক্তিদের নিয়ে কাজ করা সংস্থা বাংলাদেশ প্রতিবন্ধী ফাউন্ডেশনের প্রতিষ্ঠাতা। ২০০৮ সালে বাংলাদেশ সরকার তাকে বেগম রোকেয়া পদক প্রদান করে।
প্রারম্ভিক জীবন
সুলতানা জামান ১৯৩২ সালের ৯ জুন ঝিনাইদহ জেলায় জন্মগ্রহণ করেন। তার পিতার নাম খান বাহাদুর মোহাম্মদ সিরাজুল ইসলাম ও মাতার নাম রাহাত আরা বেগম। এই দম্পতির আট সন্তানের মধ্যে সুলতানা জামান চতুর্থ। ১৯৩৮ সালে কলকাতার ইংরেজি মাধ্যম ডাইওসেসন স্কুলে তার প্রাথমিক শিক্ষাজীবন শুরু করেন। ১৯৪৩ সালে বেগম রোকেয়া প্রতিষ্ঠিত সাখাওয়াত মেমোরিয়াল গার্লস হাইস্কুলে ভর্তি হন। ভারত বিভাগের পর তাদের পরিবার চট্টগ্রামে চলে আসে।
কর্মজীবন
সুলতানা জামান ১৯৭৫ সালে ঢাকা বিশ্ববিদ্যালয়ে প্রভাষক হিসেবে যোগদানের মাধ্যমে তার কর্মজীবন শুরু করেন। ১৯৯২ সালের এপ্রিল থেকে ম্যানচেস্টার বিশ্ববিদ্যালয়ে ছয় মাসের খন্ডকালীন ভিজিটিং প্রফেসর হিসেবেও শিক্ষকতা করেন। ২০০০ সালে তিনি শিক্ষকতা থেকে অবসর গ্রহণ করেন। ২০০৮ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউট থেকে তাকে ইমেরিটাস অধ্যাপক হিসেবে ঘোষণা করা হয়।
সমাজসেবা
১৯৭২ সালে সুলতানা জামান ছিন্নমূল শিশু ও নারীদের সেবা প্রদানের লক্ষ্যে মালিবাগের গুলবাগে দীপশিক্ষা বিদ্যালয় স্থাপন করেন। প্রতিবন্ধী নারী ও শিশুদের অধিকার প্রতিষ্ঠা, শিক্ষাদান এবং প্রশিক্ষণের লক্ষ্যে তিনি সোসাইটি ফর দ্য কেয়ার অ্যান্ড এডুকেশন ফর মেন্টালি রিটার্ডেড চিলড্রেন নামে একটি সংগঠন প্রতিষ্ঠা করেন যা পরবর্তীতে সুইড বাংলাদেশ নামে পরিচিতি লাভ করে। ১৯৮৪ সালে তিনি প্রতিবন্ধী বিশেষ করে প্রতিবন্ধী শিশু ও নারীদের নিয়ে কাজ করার লক্ষ্যে বাংলাদেশ প্রতিবন্ধী ফাউন্ডেশন নামে একটি সংস্থা প্রতিষ্ঠা করেন।
তার প্রচেষ্টায় ১৯৯৩ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে বিশেষ শিক্ষায় প্রশিক্ষণের উদ্দেশ্যে স্পেশাল এডুকেশন বিভাগ চালু হয়। এ উদ্যোগটি বাংলাদেশের বিশ্ববিদ্যালয়গুলোর মধ্যে প্রথম।
ব্যক্তিগত ও পারিবারিক জীবন
ব্যক্তিগত জীবনে সুলতানা জামান ১৯৫০ সালে সেনা কর্মকর্তা কাজী নূরুজ্জামানের (বীর উত্তম) সাথে বিবাহবন্ধনে আবদ্ধ হন। এই দম্পতির তিন সন্তানের মধ্যে ১৯৭৯ সালে একমাত্র ছেলে মৃত্যুবরণ করে। নূরুজ্জামান বাংলাদেশের মুক্তিযুদ্ধের সময় ৭নং সেক্টরের কমান্ডার হিসেবে দায়িত্ব পালন করেন। সুলতানা জামানের ভাই জামাল নজরুল ইসলাম বাংলাদেশের একজন বিশিষ্ট পদার্থবিজ্ঞানী, গণিতবিদ, জ্যোতির্বিজ্ঞানী ও বিশ্বতত্ত্ববিদ ছিলেন।
মৃত্যু
২২ মার্চ ২০২০ সালে ঢাকায় মৃত্যুবরণ করেন।
.এসি
.এসি হল সেইন্ট হেলেনা, অ্যাসেনশন এবং ত্রিস্তান দা চুনহা -এর জন্য কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে “এনআইসি.এসি ডোমেইন কর্তৃপক্ষ, যেটি যুক্তরাজ্যভিত্তিক একটি ইন্টারনেট কম্পিউটার ব্যুরোর একটি শাখা।
এই ডোমেনের জন্য নিবন্ধন সবার জন্য উন্মুক্ত। রেজিস্ট্রিটি আন্তর্জাতিক ডোমেন নামগুলির রেজিস্ট্রেশন গ্রহণ করে.
ভুজঙ্গভূষণ ধর
রডা কোম্পানির পিস্তল চুরি
১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। শ্রীশচন্দ্র মিত্র এই কোম্পানির কর্মচারী ছিলেন। তিনি বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত গাড়োয়ান সেজে গরুর গাড়িতে করে পিস্তল ও কার্তুজ অতুল কৃষ্ণ ঘোষের বাড়িতে নিয়ে যান। রডা কোম্পানির পিস্তল অপসারণ প্রসঙ্গে অতুল কৃষ্ণ ঘোষ বলেন, নরেন্দ্র ভট্টাচার্য কয়েকজন সঙ্গীসহ সমস্ত পিস্তল ও কার্তুজ তার বাড়িতে রাত ৯টার সময় নিয়ে আসে। এরপর ২৬ আগস্ট দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়। শেষ রাত্রে পুলিস অতুল বাবুর বাড়ি খানা তল্লাশি করে কিছু পেল না। এই পিস্তলগুলি হস্তগত হওয়ায় বাংলার বিপ্লবী দলগুলির ভেতরে সেসময় নতুন প্রাণের সঞ্চার হয়। পুলিস এই উপলক্ষে খানা তল্লাশি করে অনুকূল মুখার্জি, গিরিন্দ্র মুখার্জি, কালিদাস বসু, ভুজঙ্গভূষণ ধর, হরিদাস দত্ত, নরেন্দ্র ব্যানার্জিসহ বেশ কয়েকজনকে গ্রেপ্তার করে।
অ্যান্ডফ্লিক্স
অ্যান্ডফ্লিক্স ভারতের একটি ইংরেজি চলচ্চিত্রভিত্তিক চ্যানেল, যার মালিক জি এন্টারটেইনমেন্ট এন্টারপ্রাইজেস। চ্যানেলটি ২০১৮ সালের ৩ জুন যাত্রা শুরু করে। চ্যানেলটি 'অ্যান্ড' ব্র‍্যান্ডের দ্বিতীয় টিভি চ্যানেল।
ইতিহাস
'জি স্টুডিও' ২০০৫ সালে যাত্রা শুরু করে ২০১৮ সালের ৩১ মে পর্যন্ত সম্প্রচার কার্যক্রম পরিচালনা করে এবং 'অ্যান্ডফ্লিক্স' চ্যানেলটিকে প্রতিস্থাপন করে সম্প্রচার কার্যক্রম শুরু করে।
সম্প্রচার কার্যক্রম
চ্যানেলটিতে প্রতি রবিবার নতুন হলিউডের চলচ্চিত্রের টিভি প্রিমিয়ার অনুষ্ঠিত হয়ে থাকে।
সুধন্য দেববর্মা
সুধনওয়া দেববর্মা (সুধন্য দেববর্মাও বানান) (২৬ ফেব্রুয়ারি ১৯১৮ - ১৯৯৯) একজন ভারতীয় ককবরক লেখক, রাজনৈতিক নেতা এবং ভারতের কমিউনিস্ট পার্টি (মার্কসবাদী) এর সদস্য ছিলেন। তিনি ত্রিপুরা বিধানসভার প্রাক্তন স্পিকার ছিলেন।  তিনি গণমুক্তি পরিষদের প্রবীণ নেতা ছিলেন।  তিনি টাকারজলা (বিধানসভা কেন্দ্র) (১৯৭৭-১৯৮৮) থেকে ত্রিপুরা বিধানসভার সদস্য ছিলেন।
লায়ন অব দ্য ডেজার্ট
লায়ন অব দ্য ডেজার্ট( Lion of the Desert) ১৯৮১ সালে মুক্তিপ্রাপ্ত একটি লিবীয় ঐতিহাসিক অ্যাকশন চলচ্চিত্র। এখানে দ্বিতীয় বিশ্বযুদ্ধের সময় ইতালীর বিরুদ্ধে স্বদেশীয় সংগ্রামে নেতৃত্বদানকারী লিবিয়ার আদিবাসী বেদুঈন নেতা ওমর মুখতারের জীবনী ফুটিয়ে তোলা হয়েছে। লিবিয়ার প্রয়াত তৎকালীন রাষ্ট্রনেতা মুয়াম্মার গাদ্দাফির দেয়া সরকারি অর্থায়নে নির্মিত সম্পূর্ণ ইতিহাসনির্ভর এই চলচ্চিত্রটি পরিচালনা করেছেন মরক্কো বংশোদ্ভুত হলিউডের পরিচালক মুস্তফা আক্কাদ। চলচ্চিত্রে ওমর মুখতার চরিত্রে অভিনয় করেছেন হলিউড অভিনেতা অ্যান্থনি কুইন। পাশাপাশি ওমর মুখতারের প্রতিপক্ষ তৎকালীন ইতালীয় সেনাপ্রধান রডলফো গ্রাজিয়ানির চরিত্রে অভিনয় করেছেন হলিউড অভিনেতা অলিভার রিড। ১৯৮১ সালে মুক্তির পর চলচ্চিত্রটি সমালোচকদের কাছ থেকে ব্যাপক প্রশংসা পেলেও বক্স অফিসে সার্বিক মাত্র দশ লক্ষ মার্কিন ডলার অর্জন করতে সক্ষম হয়।
ম্যালিগন্যান্সি
ক্যান্সারের বৈশিষ্ট্য প্রকাশ করতে ম্যালিগন্যান্সি শব্দটির বহুলাংশে ব্যবহৃত হয়। ম্যালিগন্যান্ট টিউমার অ-ক্যান্সার সৃষ্টিকারী বেনাইন টিউমারের সাথে তুলনামূলক অর্থে ব্যবহৃত হয়।
অনকোলজিতে ম্যালিগন্যান্ট-এর ব্যবহারের মধ্যে রয়েছে:
অনকোলজির আওতাভুক্ত নয় এমন অসুস্থতার ক্ষেত্রে ম্যালিগন্যান্টের ব্যবহারের মধ্যে রয়েছে:
আমানুর রহমান খান রানা
আমানুর রহমান খান রানা একজন বাংলাদেশি রাজনীতিবিদ এবং সংসদ সদস্য। তিনি ৯ম জাতীয় সংসদে টাঙ্গাইল-৩ আসনের সংসদ সদস্য মৃত্যুবরণ করার পর ২০১২ সালের ১৮ নভেম্বর উপনির্বাচনে আওয়ামী লীগের মনোনয়ন না পেয়ে স্বতন্ত্র প্রার্থী হিসেবে বিজয়ী হন। ২০১৪ সালের নির্বাচনে বাংলাদেশ আওয়ামী লীগের মনোনয়নে একই আসন থেকে পুনরায় জাতীয় সংসদের সদস্য নির্বাচিত হন।
ব্যক্তিগত জীবন
রানা ১৯৬৬ সালের ৬ অক্টোবর টাঙ্গাইল জেলার ঘটাইল উপজেলায় জন্মগ্রহণ করেন। তার পিতার নাম আতাউর রহমান খান ও মাতার নাম ফাতেমা রহমান খান। এই দম্পতির পাঁচ পুত্রের মধ্যে রানা দ্বিতীয়, অন্যরা হলেন টাঙ্গাইলের সাবেক আওয়ামীলীগ নেতা মরহুম আমিনুর রহমান খান বাপ্পী, টাঙ্গাইল পৌরসভার সাবেক মেয়র সহিদুর রহমান খান মুক্তি, ব্যবসায়ী জাহিদুর রহমান খান কাকন এবং ছাত্রলীগের সাবেক কেন্দ্রীয় সহসভাপতি সানিয়াত খান বাপ্পা।
বিতর্ক
বিভিন্ন সময় রানার বিরুদ্ধে চাঁদাবাজি, ভূমি দখল, হত্যাসহ বিভিন্ন সন্ত্রাসী কার্যকলাপের অভিযোগে মামলা হয়েছে। ২০১৩ সালের ১৮ জানুয়ারি আওয়ামী লীগের টাঙ্গাইল জেলা শাখার নেতা ও মুক্তিযোদ্ধা ফারুক আহম্মেদ খুন হন। ২০১৬ সালের ৩ ফেব্রুয়ারি বাংলাদেশ পুলিশ মামলার অভিযোগপত্রে প্রধান আসামী হিসেবে রানার নাম দাখিল করে। ২০১৬ সালের ১৮ সেপ্টেম্বর থেকে এই মামলায় তিনি টানা ৩৪ মাস কারাভোগের পর ২০১৯ সালের ৯ জুলাই জামিনে মুক্তি পান।
১৯৫৮ ফিফা বিশ্বকাপ
স্বাগতিক দেশ নির্ধারণ
আর্জেন্টিনা, চিলি, মেক্সিকো এবং সুইডেন প্রতিযোগিতায় স্বাগতিক দেশ হবার জন্যে আগ্রহ প্রকাশ করে। সুয়েডীয় প্রতিনিধি দল অন্যান্য দেশসমূহের সাথে আলোচনা করে ১৯৫০ সালের ফিফা বিশ্বকাপ প্রতিযোগিতাকালীন অনুষ্ঠিত ফিফা কংগ্রেসে তাদের দেশে এ প্রতিযোগিতা আয়োজনের কথা ব্যক্ত করে। ২৩ জুন, ১৯৫০ সালে অন্য কোন দলের তরফে বাঁধা না পাওয়ায় ফিফা কর্তৃপক্ষ সুইডেনকে প্রতিযোগিতা আয়োজনের দায়িত্ব প্রদান করা হয়।
অংশগ্রহণকারী দেশসমূহ
স্বাগতিক সুইডেন এবং পূর্বতন চ্যাম্পিয়ন পশ্চিম জার্মানি বিশ্বকাপের মূল খেলায় স্বয়ংক্রিয়ভাবে খেলার যোগ্যতা অর্জন করে। বাকী ১৪ দল নির্ধারণে - ইউরোপ থেকে ৯টি, দক্ষিণ আমেরিকা থেকে ৩টি, উত্তর/মধ্য আমেরিকা থেকে ১টি এবং এশিয়া/আফ্রিকা থেকে ১টি করে বরাদ্দ রাখা হয়।
৮ ফেব্রুয়ারি সোলেনায় লেনার্ট হেল্যান্ড এবং সেন জেরিং যোগ্যতা অর্জনকারী দলগুলোকে নিয়ে ৪ গ্রুপে বিভক্ত করে দলগুলোর অবস্থান তুলে ধরেন। এতে কোন বাছাই ছিল না। প্রত্যেক গ্রুপেই একটি করে - পশ্চিম ইউরোপ, পূর্ব ইউরোপ, ব্রিটিশ দল এবং আমেরিকা মহাদেশের দল অন্তর্ভুক্ত ছিল।
ভৌগোলিকভিত্তিতে বিভাগ করায় কর্তৃপক্ষকে সমালোচনার মুখোমুখি হতে হয়। বিশেষ করে অস্ট্রিয়ার পক্ষ থেকে এ দাবী উত্থাপন করা হয়। দলটিকে অন্যান্য তিনটি বিভাগের শক্তিশালী দলের বিপক্ষে অংশ নিতে হয়।
মাঠ
সফলভাবে প্রতিযোগিতা আয়োজনের লক্ষ্যে স্বাগতিক দেশের ১২টি শহর নির্ধারিত হয়। ফিফার গঠনতন্ত্রে প্রতিযোগিতা আয়োজনের জন্যে কমপক্ষে ২০,০০০ আসনবিশিষ্ট ৬টি স্টেডিয়ামের প্রয়োজন। যদি ডেনমার্ক দল খেলায় যোগ্যতা অর্জন করতে পারতো, তাহলে আয়োজকরা ডেনমার্কের গ্রুপ পর্যায়ের খেলাগুলো কোপেনহেগেনের ইডরায়েতস্পার্কেন এলাকায় আয়োজনের চিন্তাধারা করেছিলেন। কিন্তু দলটি বাছাই-পর্বেই বাদ পড়ে যায়। উল্লেভি এবং মালমো স্ট্যাডিওন পুণঃনির্মাণে অর্থসঙ্কট পড়ায় আয়োজকরা কোপেনহেগেন এবং অসলোতে স্থানান্তরের পরিকল্পনা গ্রহণ করেছিলেন।
গ্রুপ-১
আর্জেন্টিনা পোশাক পরিবর্তন করতে ভুলে যায় এবং স্বাগতিক দেশের আইএফকে মালমো দলের হলুদ পোশাক পরিধান করে খেলতে নামে।
গ্রুপ-৪
বিশ্বকাপের ইতিহাসে প্রথম গোলবিহীন ড্র হয়।
উবুন্টু এজ
উবুন্টু এজ হল ক্যানোনিকাল লিমিটেড কর্তৃক প্রস্তাবিত হাই কনসেপ্ট স্মার্টফোন। ২২ জুলাই ২০১৩ থেকে প্রায় চল্লিশ হাজার ফোন তৈরীর উদ্দেশ্যে ক্যানোনিকাল লিমিটেড সাধারণ মানুষের কাছে থেকে তহবিল সংগ্রহের আবেদন জানিয়ে আসছে। মাত্র এক মাসের প্রচারনায় আজ পর্যন্ত সাধারণ মানুষের কাছ থেকে সংগৃহীত তিন কোটি বিশ লাখ মার্কিন ডলারের সর্ববৃহৎ তহবিল সংগ্রহের পরিকল্পনা করেছিল। এই স্মার্টফোনটির ব্যাপক উৎপাদনে যাওয়ার কোন পরিকল্পনা ক্যাননিক্যালের নেই, এটি শুধুমাত্র স্মার্টফোন শিল্পের প্রযুক্তিগত উৎকর্ষের একটি প্রদর্শন মাত্র।
এই স্মার্টফোনটি একটি হাইব্রিড ডিভাইস হিসেবে নকশা করা হয়েছে। এটি যে শুধুমাত্র একটি স্মার্টফোন তাই নয়, মনিটর, কিবোর্ড এবং মাউস যুক্ত করলে এটি একটি গতানুগতিক উবুন্টু ডেক্সটপের মত কাজ করবে। এটিতে এনড্রয়েড অপারেটিং সিস্টেমের সাথে ডুয়েল বুট সক্ষমতা রয়েছে।